Okresná prokuratúra Piešťany 
Vážska 28, 921 01 Piešťany 	

Sp. zn. : 1 Pv 156/12/2204	Piešťany, 11.7.2013
EEČ : 2-18-101-2013

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Piešťany
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 650,50 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: Občianskemu združeniu SVETIELKO NÁDEJE, Centrum pomoci detskej onkológie, IČO: 37 889 346, so sídlom Detská nemocnica s poliklinikou, Nám. L. Svobodu č. 4, 974 09 Banská Bystrica 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX

Skutková veta: 
stíhaných pre prečin ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona na tom skutkovom základe, že  dňa 8.1.2012 o 00.10 hod. v Hlohovci na ulici SNP pred budovou hlavnej pošty po predchádzajúcej vzájomnej dohode spočívajúcej v tom, že fyzicky napadnú XXXXX, obv. XXXXX od chrbta sotil XXXXX, v dôsledku čoho XXXXX spadol na zem, kde ho obaja obvinení kopali nohami do celého tela, čím uvedeným konaním spôsobil XXXXX otras mozgu ľahkého charakteru tržno-zmliaženú ranu na čele, zlomeniu nosových častí, čiastočné poškodenie väzivového spojenia medzi kľúčnou kosťou a lopatkou ľavej hornej končatiny, pomliaždenie mäkkých tkanív s odreninou kože v oblasti pravého lakťa, pomliaždenie mäkkých tkanív hrudníka, pomliaždenie mäkkých tkanív v oblasti ľavého kolena,  ktoré si vyžiadali odôvodnenú dobu liečenia v trvaní štyri týždne. 

Odôvodnenie: 
Uznesením povereného príslušníka Obvodného oddelenia PZ XXXXX č. ORP-XXXXX zo dňa 29.2.2012 bolo podľa § 199 ods. 1 Trestného poriadku začaté trestné stíhanie pre prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona a následne uznesením totožnej spisovej značky zo dňa 19.4.2012 podľa § 206 ods. 1 Trestného poriadku bolo vznesené  obvinenie XXXXX a  XXXXX pre prečin ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364  ods. 1 písm. a) Trestného zákona, na tom skutkovom základe ako je to uvedené vo výrokovej časti predmetného uznesenia. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním príslušného na vec vzťahujúceho sa spisového materiálu som zistila, že obaja obvinení XXXXX a XXXXX svojím konaním naplnili zákonné znaky skutkovej podstaty prečinu ublíženia na zdraví podľa § 156 ods. 1 Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a) Trestného zákona, pričom v danom prípade ide o prečiny, za ktoré Trestný zákon ustanovuje trest odňatia slobody na 6 (šesť) mesiacov až 2 (dva) roky, resp. až na 3 (tri) roky. Horná hranica trestnej sadzby trestu odňatia slobody pre uvedené prečiny teda neprevyšuje hornú hranicu trestu odňatia slobody uvedenú v ustanovení § 220 ods. 1 Trestného poriadku. 

	Obaja obvinení XXXXX i XXXXX pri svojom výsluchu pred povereným príslušníkom PZ, ako aj pri vykonaní mediácie pred mediačným a probačným úradníkom Okresného súdu Piešťany slobodne, vážne a určito vyhlásil, že spáchali skutok, pre ktorý sú trestne stíhaní a svoje protiprávne konanie oľutovali.   

Obvinení XXXXX i XXXXX ako aj  poškodený XXXXX  súhlasili s postupom podľa § 220 Trestného poriadku. 

Poškodený XXXXX  si v priebehu prípravného konania uplatnil nárok na náhradu škody vo výške 1.650,50 €, ktorú si uplatnil  na základe znaleckého posudku   vyhotoveného znalcom XXXXX.  
Dňa 21.5.2013  obvinení XXXXX i XXXXX uhradili poškodenému XXXXX škodu, ktorú mu spôsobili trestným činom, v plnej výške, t.j. vo výške, v akej si  poškodený uplatnili v priebehu prípravného konania. 
 
	Obvinení  XXXXX i XXXXX na jednej strane a poškodený XXXXX na strane druhej uzavreli dňa 20.6.2013 pred probačným a mediačným úradníkom Okresného súdu Piešťany dohodu o zmieri.
	Obvinený  XXXXX dňa 14.6.2013 zložil na účet Krajskej prokuratúry v Trnave peňažnú sumu vo výške 150,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil Občianskemu združeniu SVETIELKO NÁDEJE, Centrum pomoci detskej onkológie, IČO: 37 889 346, so sídlom Detská nemocnica s poliklinikou, Nám. L. Svobodu č. 4, 974 09 Banská Bystrica, číslo účtu: 2620756262/1100 vedený v spoločnosti Tatra banka, a.s., pobočka Banská Bystrica. Peňažná suma vo výške 200,- € je primeraná závažnosti spáchaných prečinov.

	Rovnako obvinený  XXXXX dňa 14.6.2013 zložil na účet Krajskej prokuratúry v Trnave peňažnú sumu vo výške 150,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil Občianskemu združeniu SVETIELKO NÁDEJE, Centrum pomoci detskej onkológie, IČO: 37 889 346, so sídlom Detská nemocnica s poliklinikou, Nám. L. Svobodu č. 4, 974 09 Banská Bystrica, číslo účtu: 2620756262/1100 vedený v spoločnosti Tatra banka, a.s., pobočka Banská Bystrica. Peňažná suma vo výške 200,- € je primeraná závažnosti spáchaných prečinov

Poškodený XXXXX pri vykonaní mediácie pred mediačným a probačným úradníkom Okresného súdu Piešťany dňa XXXXX vyhlásil, že so schválením zmieru a zastavením trestného stíhania proti obvinenému súhlasí a zároveň vyhlásil, že jeho nároky na náhradu škody v príslušnej trestnej veci sú plne uspokojené.     

Vzhľadom na povahu a závažnosť spáchaných prečinov, na mieru, akou bol prečinom dotknutý verejný záujem, na osobu obvineného, jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Podľa § 215 ods. 6 Trestného poriadku obvinený a poškodený môžu proti uzneseniu o zastavení trestného stíhania okrem odseku 1 písm. f) a obvinený aj odseku 3 podať sťažnosť, ktorá má odkladný účinok.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Jurčová
prokurátorka